
DR 31.10.2011 3 

 
Namun, apabila kita melihat dalam usaha untuk memastikan kita berada 

dalam daya saing yang kompetitif dan menjadi perhatian dan tumpuan utama untuk 
pelabur-pelabur daripada negara-negara luar sebab kita melihat bagaimana syarikat-
syarikat besar di negara kita ini ia sebenarnya banyak peranan untuk memberi peluang 
pekerjaan kepada pertumbuhan peluang-peluang pekerjaan di negara kita dan tidak 
perlulah saya sebut secara detailnya syarikat-syarikat komuniti yang besar dari luar 
negara.  

Saya ingin bertanya kepada pihak kementerian dalam soalan tambahan saya 
iaitu apabila kita melihat dari segi inisiatif yang dibuat oleh kementerian dalam senarai 
yang dikemukakan dalam soalan pada hari ini, adakah inisiatif kementerian untuk 
memastikan galakan pelaburan ini dapat berterusan dan ia disesuaikan dengan 
pertumbuhan ekonomis sekarang ini. Ini kerana kita tahu negara kita ini 
pertumbuhannya menjelang tahun depan kalau hendak diikutkan laporan IMF ia akan  
pada kadar 6.5 peratus iaitu berbanding dengan tahun 2010 pada kadar 7 peratus, 
nampak menurun. Jadi apakah inisiatif kerajaan untuk memastikan supaya kadar 
pertumbuhan ini tidak akan lebih turun daripada 6.5 peratus. Adakah inisiatif 
kementerian juga untuk mewujudkan suatu kawasan pertumbuhan baru terutamanya di 
negeri Sabah?  

Sebagai contohnya kalau Integrated FELDA Development yang terbesar di 
dunia ini di Parlimen Silam dan kita akan adakan lapangan terbang yang baru 
kemudian termasuk dalam Pembangunan Sabah Koridor dan small medium enterprise 
pun banyak bertapak di kawasan tersebut. Adakah kementerian berusaha untuk 
mewujudkan Growth Silam Rate atau pun Pusat Pertumbuhan Silam yang berasaskan 
kepada pembangunan dan penyelidikan supaya ia menjadi suatu budaya yang kekal 
dalam memastikan pertumbuhan directly investment dalam negara kita ini dapat 
dikekalkan. Mohon jawapan.  

Dato’ Mukhriz bin Tun Dr. Mahathir: Terima kasih kepada Yang Berhormat 
Silam di atas soalan tambahan tersebut. Seperti yang kita sedia makluman Tuan Yang 
di-Pertua, usaha-usaha untuk menggalakkan FDI ini berterusan buat masa ini walaupun 
kita dapati bahawa iklim pelaburan pada masa-masa hadapan termasuk tahun depan 
dikatakan akan melalui sedikit kelembapan. Pada waktu yang sama kita telah 
meningkatkan usaha melalui misi-misi perdagangan dan pelaburan semata-mata untuk 
mengenal pasti industri-industri yang kita anggap sebagai strategik untuk dibawa ke 
mari.  

Alhamdulillah, kita telah lihat hasilnya begitu memberangsangkan malah pada 
tahun ini sahaja, kita cukup yakin bahawa jumlah pelaburan termasuklah FDI akan 
mencecah atau pun melebihi paras FDI yang telah kita nikmati tahun lepas.  

Bagi negeri Sabah pula sudah tentu ia mempunyai potensi yang begitu besar 
selain daripada industri perkhidmatan khususnya pelancongan. Akan tetapi usaha-
usaha untuk menarik pelaburan dalam sektor industri perkilangan akan diteruskan juga 
di peringkat awalnya ada satu permintaan daripada industri yang terlibat dalam solar 
yang ingin mendirikan kilang industri huluan di Sabah untuk membekalkan bahan-
bahan asas kepada industri solar kita yang kebanyakannya berada di Semenanjung ini.  

Kita di MITI khususnya agensi-agensi berkenaan seperti MIDA bekerjasama 
dengan pihak SEDIA atau pun Sabah Economic Development and Industry Authority 
untuk mengenal pasti apa jenis industri yang dianggap sesuai bagi Sabah dengan 
tujuan untuk meningkatkan nilai dari sumber-sumber Sabah dalam aktiviti industri hiliran 
pula. Jadi usaha-usaha ini akan kami teruskan. Peranan MITI pula adalah untuk 
memastikan bahawa lesen-lesen pengilangan dikeluarkan dengan cepat, sebarang 
bantuan dan insentif yang dimohon oleh pengilang-pengilang khususnya kedua-duanya 
daripada asing dan tempatan diberi perhatian yang sewajarnya dan diselenggarakan 
secepat yang mungkin. 

Tuan Fong Kui Lun [Bukit Bintang]: Terima kasih Tuan Yang di-Pertua, 
soalan tambahan. Saya ingin bertanya kepada Yang Berhormat Timbalan Menteri. 
Apakah aduan-aduan yang biasanya diajukan oleh pelabur asing kepada kementerian 
dan sejauh mana ianya ditangani oleh kerajaan? Memandangkan kebanjiran besar 
yang berlaku di Thailand, ramai pelabur asing mungkin mengambil kesempatan 
membina kilangnya kepada negara-negara lain. Saya ingin tanya apakah tindakan yang 
diambil oleh kerajaan khususnya untuk menarik lebih pelabur-pelabur asing melabur di 
negara ini. Minta penjelasan. 



Namun, apabila kita melihat dalam usaha untuk memastikan kita berada. dalam daya saing yang kompetitif dan menjadi perhatian dan tumpuan utama untuk pelabur-pelabur daripada negara-negara luar sebab kita melihat bagaimana syarikat- syarikat besar di negara kita ini ia sebenarnya banyak peranan untuk memberi peluang pekerjaan kepada pertumbuhan peluang-peluang pekerjaan di negara kita dan tidak perlulah saya sebut secara detailnya syarikat-syarikat komuniti yang besar dari luar negara. Saya ingin bertanya kepada pihak kementerian dalam soalan tambahan saya iaitu apabila kita melihat dari segi inisiatif yang dibuat oleh kementerian dalam senarai yang dikemukakan dalam soalan pada hari ini, adakah inisiatif kementerian untuk memastikan galakan pelaburan ini dapat berterusan dan ia disesuaikan dengan pertumbuhan ekonomis sekarang ini. Ini kerana kita tahu negara kita ini pertumbuhannya menjelang tahun depan kalau hendak diikutkan laporan IMF ia akan pada kadar 6.5 peratus iaitu berbanding dengan tahun 2010 pada kadar 7 peratus, nampak menurun. Jadi apakah inisiatif kerajaan untuk memastikan supaya kadar pertumbuhan ini tidak akan lebih turun daripada 6.5 peratus. Adakah inisiatif kementerian juga untuk mewujudkan suatu kawasan pertumbuhan baru terutamanya di negeri Sabah?. Sebagai contohnya kalau Integrated FELDA Development yang terbesar di dunia ini di Parlimen Silam dan kita akan adakan lapangan terbang yang baru kemudian termasuk dalam Pembangunan Sabah Koridor dan small medium enterprise pun banyak bertapak di kawasan tersebut. Adakah kementerian berusaha untuk mewujudkan Growth Silam Rate atau pun Pusat Pertumbuhan Silam yang berasaskan kepada pembangunan dan penyelidikan supaya ia menjadi suatu budaya yang kekal dalam memastikan pertumbuhan directly investment dalam negara kita ini dapat dikekalkan. Mohon jawapan. Dato' Mukhriz bin Tun Dr. Mahathir: Terima kasih kepada Yang Berhormat Silam di atas soalan tambahan tersebut. Seperti yang kita sedia makluman Tuan Yang di-Pertua, usaha-usaha untuk menggalakkan FDI ini berterusan buat masa ini walaupun kita dapati bahawa iklim pelaburan pada masa-masa hadapan termasuk tahun depan dikatakan akan melalui sedikit kelembapan. Pada waktu yang sama kita telah meningkatkan usaha melalui misi-misi perdagangan dan pelaburan semata-mata untuk mengenal pasti industri-industri yang kita anggap sebagai strategik untuk dibawa ke mari. Alhamdulillah, kita telah lihat hasilnya begitu memberangsangkan malah pada tahun ini sahaja, kita cukup yakin bahawa jumlah pelaburan termasuklah FDI akan mencecah atau pun melebihi paras FDI yang telah kita nikmati tahun lepas. Bagi negeri Sabah pula sudah tentu ia mempunyai potensi yang begitu besar selain daripada industri perkhidmatan khususnya pelancongan. Akan tetapi usaha- usaha untuk menarik pelaburan dalam sektor industri perkilangan akan diteruskan juga di peringkat awalnya ada satu permintaan daripada industri yang terlibat dalam solar yang ingin mendirikan kilang industri huluan di Sabah untuk membekalkan bahan- bahan asas kepada industri solar kita yang kebanyakannya berada di Semenanjung ini. Kita di MITI khususnya agensi-agensi berkenaan seperti MIDA bekerjasama dengan pihak SEDIA atau pun Sabah Economic Development and Industry Authority untuk mengenal pasti apa jenis industri yang dianggap sesuai bagi Sabah dengan tujuan untuk meningkatkan nilai dari sumber-sumber Sabah dalam aktiviti industri hiliran pula. Jadi usaha-usaha ini akan kami teruskan. Peranan MITI pula adalah untuk memastikan bahawa lesen-lesen pengilangan dikeluarkan dengan cepat, sebarang bantuan dan insentif yang dimohon oleh pengilang-pengilang khususnya kedua-duanya daripada asing dan tempatan diberi perhatian yang sewajarnya dan diselenggarakan secepat yang mungkin. Tuan Fong Kui Lun [Bukit Bintang]: Terima kasih Tuan Yang di-Pertua, soalan tambahan. Saya ingin bertanya kepada Yang Berhormat Timbalan Menteri. Apakah aduan-aduan yang biasanya diajukan oleh pelabur asing kepada kementerian dan sejauh mana ianya ditangani oleh kerajaan? Memandangkan kebanjiran besar yang berlaku di Thailand, ramai pelabur asing mungkin mengambil kesempatan membina kilangnya kepada negara-negara lain. Saya ingin tanya apakah tindakan yang diambil oleh kerajaan khususnya untuk menarik lebih pelabur-pelabur asing melabur di negara ini. Minta penjelasan.